NORAKSTS

LĒMUMS

Rīgā

22.05.2018. 53-7/3

Rīgas Stradiņa universitātes (turpmāk – RSU) iepirkuma komisija (turpmāk - komisija): izveidota pamatojoties uz rektora 2018.gada 22.janvāra rīkojumu Nr. 5-1/17/2018 „Par pastāvīgās paplašinātās iepirkuma komisijas izveidi” un lēmumu par sašaurinātās iepirkuma komisijas sastāvu, šādā sastāvā:

|  |  |
| --- | --- |
| Komisijas priekšsēdētāja: | **Lelde Tauriņa-Lasmane**, Studiju departamenta Iepirkumu nodaļas vadītāja. |
| Komisijas locekļi:  Eksperts: | **Aija Gulbe**, Studiju departamenta direktore.  **Roberts Rezgalis,** Medicīnas izglītības tehnoloģiju centra Plānošanas un tehniskā atbalsta nodaļas vadītājs;  **Inese Ribikauska**, Studiju departamenta Iepirkumu nodaļas Iepirkumu projektu vadītāja;  **Anna Korvena-Kosakovska** RSU Medicīnas izglītības tehnoloģiju centra Iepirkumu speciāliste. |

2018.gada 22.maijā, Rīgā, Dzirciema ielā 16, iepirkuma “**Laerdal ražotu manekenu un simulatoru rezerves daļu piegāde un remonts**”, ID Nr. RSU-2018/16/MA-SP/10000 ietvaros

**KONSTATĒJA:**

2018.gada 14.marta komisijas sēdē (prot.Nr.53-11/34/1) tika apstiprināts nolikums plānotajam iepirkumam “**Laerdal ražotu manekenu un simulatoru rezerves daļu piegāde un remonts**”, ID Nr. RSU-2018/16/MA-SP/10000**,** (turpmāk - nolikums).

Komisija, ņemot vērā Publisko iepirkuma likuma (turpmāk – PIL) 8.panta septītās daļas 1.punktu, nolēma rīkot sarunu procedūru ar **SIA “Arbor Medical Korporācija”** PIL 9.panta ietvaros.

2018.gada 22.maija komisijas sēdē (protokols Nr.53-11/68/2) komisija konstatēja, ka piedāvājumu iesniedzis pretendents:

|  |  |
| --- | --- |
| **Pretendenta nosaukums** | **Piedāvājuma iesniegšanas datums un laiks** |
| SIA “Arbor Medical Korporācija” | 08.05.2018., plkst. 09:30 |

# Pretendenta piedāvātās līgumcenas EUR bez PVN (Pielikumā).

Atbilstoši nolikuma 6.1.punktam: *“Saskaņā ar PIL 51.panta ceturto daļu, pasūtītājs piedāvājumu salīdzināšanai un* ***izvērtēšanai izmantos tikai cenu - zemākā piedāvātā kopējā cena EUR (bez PVN)****”*.

Komisija, atbilstoši nolikuma 6.1.punktam, nolēma, ka par pretendentu, kuram būtu piešķiramas vispārīgās vienošanās slēgšanas tiesības atzīstams **SIA “Arbor Medical Korporācija”**.

Iepirkumu komisija konstatēja, ka atbilstoši PIL 9.panta divdesmit pirmās daļas 1.punktam, pasūtītājs ir tiesīgs nepiemērot PIL 9.panta astotās daļas noteikumus, ja iepirkums atbilst PIL 8.panta septītās daļas 2. punkta b) un c) apakšpunktu nosacījumiem, t.i. pasūtītājs ir tiesīgs nepārbaudīt PIL 9.panta astotajā daļa norādīto izslēgšanas gadījumu esamību PIL 9.panta devītajā daļā noteiktajā kārtībā.

Ņemot vērā iepriekš minēto, pamatojoties uz PIL 9.panta trīspadsmito daļu un nolikuma 6.1.punktu, komisija:

**NOLĒMA:**

**saskaņā ar PIL 9.panta trīspadsmito daļu un nolikuma 6.1.punktu par uzvarētāju iepirkuma atzīt SIA “Arbor Medical Korporācija”, reģ. Nr. 40003547099, Meistaru iela 7, Valdlauči, Ķekavas novads, LV-1076**, slēgt vispārīgo vienošanos, ņemot vērā nolikuma nosacījumus un sarunu procedūrā panākto vienošanos**.**

Vispārīgā vienošanās tiek slēgta uz 12 (divpadsmit) mēnešiem, ar tiesībām pasūtītājam pagarināt termiņu vēl uz 12 (divpadsmit) mēnešiem. Tiesības pagarināt termiņu uz 12 (divpadsmit) mēnešiem pasūtītājam ir gadījumā, ja visu pasūtījumu kopējā summa vispārīgās vienošanās ietvaros nesasniegs 40 000,00 EUR (četrdesmit tūkstoši euro, 00 centi) bez PVN un pretendents pēc pasūtītāja pieprasījuma iesniegs aktuālo ražotāja izsniegtu autorizācijas vēstuli par piešķirto ekskluzīvo tiesību pagarināšanu. Maksimālais vispārīgās vienošanās termiņš ir 24 (divdesmit četri) mēneši, vai līdz kopējā pasūtījumu summa vispārīgās vienošanās ietvaros, sasniegs 40 000,00 EUR (četrdesmit tūkstoši euro, 00 centi) bez PVN, atkarībā no tā, kurš nosacījums iestāsies pirmais.

Lēmumu var pārsūdzēt viena mēneša laikā no tā spēkā stāšanās dienas Administratīvajā rajona tiesā Administratīvā procesa likumā noteiktajā kārtībā. Lēmuma pārsūdzēšana neaptur tā darbību.

Pielikumā: Pretendenta finanšu piedāvājuma kopsavilkums uz 8 lp.

|  |  |  |  |
| --- | --- | --- | --- |
| Iepirkuma komisijas priekšsēdētāja: | *(personas paraksts)* | | L.Tauriņa-Lasmane |
| Komisijas locekļi: | *(personas paraksts)* | | A.Gulbe |
| Eksperts: | *(personas paraksts)*  *(personas paraksts)*  *(personas paraksts)* | R.Rezgalis  I.Ribikauska  A.Korvena-Kosakovska | |

NORAKSTS PAREIZS

Iepirkumu komisijas priekšsēdētāja L.Tauriņa-Lasmane

Rīga, 2018.gada 22.maijā